**Farské oznamy**

**17. nedeľa v období cez rok B (25. 7. 2021)**

|  |  |  |
| --- | --- | --- |
| Pondelok | Sv. Joachima a Anny, rodičov Panny Márie | 18.00 |
| Utorok | Sv. Gorazda a spoločníkov | 7.00  |
| Streda | O Sv. Jozefovi | 18.00 |
| Štvrtok | Sv. Marty | 7.00 |
| Piatok | Bl. Zdenky Cecílie Schelingovej | 18.00 |
| Sobota | Sv. Ignáca z Loyoly, kňaza |  18.00 Obl. |
| Nedeľa | Osemnásta nedeľa v období cez rok | 8.00 a 10.30 |

Dnes slávime Svetový deň starých rodičov a seniorov. Chceme im poďakovať za život, odovzdávanie viery, ich skúseností a múdrosti.

V pondelok po sv. omši budeme mať adoráciu

V stredu o 17.00 pozývam deti a mládež na nácvik piesní na faru a o 18.00 na detskú sv. omšu. Po svätej omši o 19.00 pozývam záujemcov o pomoc s farskou charitou na stretnutie na faru.

Vo štvrtok o 15.30 pozývam prvoprijímajúce deti na stretnutie na faru.

V piatok po sv. omši pozývam deti a mládež na faru zahrať si futbal alebo nejakú inú hru.

Chcem sa poďakovať všetkým, ktorí nám pomohli zorganizovať stretnutie na Valchovej. Blízkym spolupracovníkom, ktorí sa o to priamo starali a zháňali veci i ľudí, obecnému úradu na čele s p. starostom, poľovníckemu združeniu, dobrovoľnému hasičskému zboru, tým, ktorí materiálne alebo finančne prispeli, za každú vašu modlitbu a každému, kto pridal ruku k dielu svojou časťou, zapojili sa i ženy zo Svederníka...

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a prosím o upratovanie skupinku č. 11.

Želám vám peknú nedeľu.

Chcem vás povzbudiť a pozvať k prechodu od bohoslužieb prostredníctvom internetu k účasti na uctievaní Boha priamo v chráme. Ako niektorí viete, Konferencie biskupov Slovenska ruší všeobecnú výnimku od povinnej účasti na nedeľných bohoslužbách ku dňu 30. júna 2021. Pri slávení sv. omší v rámci pandemických opatrení sa riadime i naďalej covid automatom. Aktuálne sme v zelenej farbe. I z tohto dôvodu nebudeme pokračovať v našich nedeľných internetových prenosoch.